Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2022/C 183/11)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI ENOTNEGA DOKUMENTA

„Neszmély/Neszmélyi“

PDO-HU-A1335-AM02

Datum obvestila: 9. februar 2022

OPIS ODOBRENIH SPREMEMB IN RAZLOGI ZANJE

Razširitev razmejenega območja – vključitev občin Bana in Bokod na vinorodnem območju

a) Zadevne postavke v specifikaciji proizvoda: — IV. Razmejeno območje — VIII. Dodatni pogoji, 4. Manjše geografske enote, ki se lahko navedejo na etiketi

b) Zadevne postavke enotnega dokumenta: — Poglavje 6: Razmejeno geografsko območje — Poglavje 9: Dodatni pogoji, pravila glede označb, občine, ki se lahko navedejo

c) Utemeljitev: Ti občini sta bili nekoč del zgodovinske vinogradniške regije, kjer še vedno obstajajo vinogradniške tradicije. Vinogradniki iz občin se želijo ponovno vključiti v območje proizvodnje. S preiskavami je bilo ugotovljeno, da se tla, podnebne razmere in vinogradniške ter vinarske značilnosti območij proizvodnje v teh občinah ne razlikujejo od tistih na območju proizvodnje z ZOP „Neszmély“. Značilnosti vinskih proizvodov iz grozdja s tega območja ustrezajo tistim iz specifikacije proizvoda.

ENOTNI DOKUMENT

1. Ime proizvoda

Neszmély

Neszmélyi

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Peneče vino

4. Opis vina

1. Belo vino

KRATEK OPIS

Ta vina so bledo zelene do slamnato rumene barve. Suha, polsladka ali sladka bela vina živahne kislosti, s sekundarno aromo ter malo ali nič sledu staranja v sodih. Zanje je značilna pikantna, cvetlična ali sadna aroma. Razen zvrstnih vin ta vina vedno jasno izražajo prepoznavne značilnosti vsake sorte. Najvišja vsebnost skupnega sladkorja v vinu je 263 g/liter. Mejne vrednosti iz zakonodaje EU se uporabljajo za največji delež skupnega alkohola in najvišjo vsebnost skupnega žveplovega dioksida.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 9 Najnižja vsebnost skupnih kislin 4,5 g/l, izraženega kot vinska kislina Najvišja vsebnost hlapnih kislin (v miliekvivalentih na liter) 18 Najvišja vsebnost skupnega žveplovega dioksida (v miligramih na liter)

2. Vino rosé

KRATEK OPIS

Vina svetlo rožnate, rožnate, vijolične ali lososne barve (barva čebulne lupine) z živahno kislostjo, sadno aromo in okusom ter brez sledov staranja v sodih. Najvišja vsebnost skupnega sladkorja v vinu je 263 g/liter. Mejne vrednosti iz zakonodaje EU se uporabljajo za največji delež skupnega alkohola in najvišjo vsebnost skupnega žveplovega dioksida.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 9 Najnižja vsebnost skupnih kislin 4,5 g/l, izraženega kot vinska kislina Najvišja vsebnost hlapnih kislin (v miliekvivalentih na liter) 18 Najvišja vsebnost skupnega žveplovega dioksida (v miligramih na liter)

3. Rdeče vino

KRATEK OPIS

Rdeča vina so temno vijolične, rubinaste ali temno rubinaste barve, s preprostim okusom po rdečem jagodičevju in živahno kislostjo. Gre za mladostna vina z minimalnimi aromami hrastovine in taninov. Običajno so namenjena, da se uživajo sveža. Najvišja vsebnost skupnega sladkorja v vinu je 263 g/liter. Mejne vrednosti iz zakonodaje EU se uporabljajo za največji delež skupnega alkohola in najvišjo vsebnost skupnega žveplovega dioksida.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 9 Najnižja vsebnost skupnih kislin 4,5 g/l, izraženega kot vinska kislina Najvišja vsebnost hlapnih kislin (v miliekvivalentih na liter) 18 Najvišja vsebnost skupnega žveplovega dioksida (v miligramih na liter)

4. Peneče vino

KRATEK OPIS

Bledo slamnato rumene barve z živahno, izrazito kislostjo in raznovrstnim vonjem, večinoma po belomesnatem sadju. Srednje intenzivna, z dolgo obstojnimi mehurčki. Mejne vrednosti iz zakonodaje EU se uporabljajo za največji delež skupnega alkohola in najvišjo vsebnost skupnega žveplovega dioksida.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 9 Najnižja vsebnost skupnih kislin 5 g/l, izraženih kot vinska kislina Najvišja vsebnost hlapnih kislin (v miliekvivalentih na liter) 13,33 Najvišja vsebnost skupnega žveplovega dioksida (v miligramih na liter)

5. Enološki postopki

5.1. Posebni enološki postopki

1. Nedovoljeni enološki postopki

Ustrezna omejitev pri proizvodnji vin

Slajenje, razen penečega vina, se lahko izvaja z zgoščenim moštom ali prečiščenim zgoščenim moštom, proizvedenim na vinorodnem območju Neszmély.

Prepovedana je obogatitev ali slajenje vin, na katerih sta navedena izraza „töppedt szőlőből készült bor“ [vino iz sušenega grozdja] ali „késői szüretelésű bor“ [vino pozne trgatve].

Peneče vino se lahko proizvaja le v skladu s splošnimi metodami tradicionalnega staranja v steklenicah.

Po vsebnosti sladkorja je lahko peneče vino popolnoma suho, suho, polsuho ali polsladko.

2. Pravila v zvezi z vinogradništvom (1)

Pridelovalna praksa

1. Pravila vzgoje vinske trte: a. za vinograde, zasajene pred 1. avgustom 2010, se lahko vinski proizvodi z zaščiteno označbo porekla „Neszmély“ proizvajajo iz grozdja, trganega v vinogradih s katero koli gostoto zasaditve in metodo gojenja, dovoljeno v preteklosti, če se proizvodnja nadaljuje v vinogradu; b. za vinograde, zasajene po 1. avgustu 2010: i. špalir v obliki senčnice, ii. moser, iii. sylvoz, iv. nizek, srednje visok ali visok kordon, v. guyot, vi. rez na glavo, vii. kotlasta gojitvena oblika.

2. Pravila o gostoti trsov v vinogradu: a. za vinograde, zasajene pred 1. avgustom 2010, se lahko vinski proizvodi z zaščiteno označbo porekla „Neszmély“ proizvajajo iz grozdja, trganega v vinogradih s katero koli gostoto zasaditve, dovoljeno v preteklosti, če se v vinogradu proizvodnja nadaljuje; b. za vinograde, zasajene po 1. avgustu 2010: najmanj 3 333 trsov/ha.

3. Pravila v zvezi z vinogradništvom (2)

Pridelovalna praksa

3. Omejitve donosa: a. za proizvodnjo vin z ZOP „Neszmélyi II/1“ in penečih vin „Neszmélyi II/2“ se lahko uporabi grozdje iz vinogradov z največjim donosom 100 hl/ha mladega vina na vinskih drožeh. Za grozdje za prodajo je največji donos 14 t/ha; b. vina z ZOP „Neszmély II/1“, ki se razlikujejo po navedbi občine, se lahko proizvajajo iz mladega vina na vinskih drožeh z največjim donosom 100 hl/ha, pridobljenega iz grozdja z največjim donosom 14 t/ha; c. vse vrste vina iz kraja Neszmély pod točko II/1 se lahko proizvajajo z navedbo imen pobočij iz točke 4.2, če donos ne presega 80 hl/ha mladega vina na vinskih drožeh ali 11,5 t/ha v primeru grozdja za prodajo; d. če se uporabljata izraza „töppedt szőlőből készült bor“ [vino iz sušenega grozdja] ali „késői szüretelésű bor“ [vino pozne trgatve], se lahko uporablja mlado vino na vinskih drožeh z največjim donosom 50 hl/ha, pridobljeno iz grozdja z največjim donosom 7 t/ha.

4. Kakovost grozdja (naravna vsebnost sladkorja (g/l) in delež potencialnega alkohola grozdja (tf %)): — za vina najmanj 153 g/l – 9 vol. %, največ 263 g/l – 15,5 vol. %; — za peneča vina najmanj 153 g/l – 9 vol. %, največ 190 g/l – 11 vol. %.

5.2. Največji donosi

1. Vino 100 hektolitrov na hektar

2. Vina z navedbo imena pobočja 80 hektolitrov na hektar

3. Vino 14 000 kg grozdja na hektar

4. Vina z navedbo imena pobočja 11 500 kg grozdja na hektar

5. Peneče vino 100 hektolitrov na hektar

6. Peneče vino 14 000 kg grozdja na hektar

6. Razmejeno geografsko območje

Opis razmejenega območja:

Območja naslednjih občin, ki so v skladu z vinskim katastrom razvrščena v razred I in razred II: Ászár, Baj, Bajót, Bana, Bársonyos, Bokod, Császár, Csép, Dunaalmás, Dunaszentmiklós, Esztergom, Ete, Kerékteleki, Kesztölc, Kisbér, Kocs, Lábatlan, Mocsa, Mogyorósbánya, Nagyigmánd, Neszmély, Nyergesújfalu, Süttő, Szomód, Tata, Tát, Tokod, Vérteskethely in Vértesszőlős.

7. Glavne sorte vinske trte

cabernet franc – cabernet

cabernet franc – carbonet

cabernet franc – carmenet

cabernet franc – gros cabernet

cabernet franc – gros vidur

cabernet franc – kaberne fran

cabernet sauvignon

chardonnay – chardonnay blanc

chardonnay – kereklevelű

chardonnay – morillon blanc

chardonnay – ronci bilé

cserszegi fűszeres

ezerjó – kolmreifler

ezerjó – korponai

ezerjó – szadocsina

ezerjó – tausendachtgute

ezerjó – tausendgute

ezerjó – trummertraube

hárslevelű – feuilles de tilleul

hárslevelű – garszleveljü

hárslevelű – lindeblättrige

hárslevelű – lipovina

irsai olivér – irsai

irsai olivér – muskat olivér

irsai olivér – zolotis

irsai olivér – zolotisztüj rannüj

juhfark – fehérboros

juhfark – lämmerschwantz

juhfark – mohácsi

juhfark – tarpai

királyleányka – dánosi leányka

királyleányka – erdei sárga

királyleányka – feteasca regale

királyleányka – galbena de ardeal

királyleányka – königliche mädchentraube

királyleányka – königstochter

királyleányka – little princess

kékfrankos – blauer lemberger

kékfrankos – blauer limberger

kékfrankos – blaufränkisch

kékfrankos – limberger

kékfrankos – moravka

leányka – dievcenske hrozno

leányka – feteasca alba

leányka – leányszőlő

leányka – mädchentraube

merlot

olasz rizling – grasevina

olasz rizling – nemes rizling

olasz rizling – olaszriesling

olasz rizling – riesling italien

olasz rizling – risling vlassky

olasz rizling – taljanska grasevina

olasz rizling – welschriesling

ottonel muskotály – miszket otonel

ottonel muskotály – muscat ottonel

ottonel muskotály – muskat ottonel

pinot blanc – fehér burgundi

pinot blanc – pinot beluj

pinot blanc – pinot bianco

pinot blanc – weissburgunder

pinot noir – blauer burgunder

pinot noir – kisburgundi kék

pinot noir – kék burgundi

pinot noir – kék rulandi

pinot noir – pignula

pinot noir – pino csernüj

pinot noir – pinot cernii

pinot noir – pinot nero

pinot noir – pinot tinto

pinot noir – rulandski modre

pinot noir – savagnin noir

pinot noir – spätburgunder

rajnai rizling – johannisberger

rajnai rizling – rheinriesling

rajnai rizling – rhine riesling

rajnai rizling – riesling

rajnai rizling – riesling blanc

rajnai rizling – weisser riesling

rizlingszilváni – müller thurgau

rizlingszilváni – müller thurgau bijeli

rizlingszilváni – müller thurgau blanc

rizlingszilváni – rivaner

rizlingszilváni – rizvanac

sauvignon – sauvignon bianco

sauvignon – sauvignon bijeli

sauvignon – sauvignon blanc

sauvignon – sovinjon

szürkebarát – auvergans gris

szürkebarát – grauburgunder

szürkebarát – graumönch

szürkebarát – pinot grigio

szürkebarát – pinot gris

szürkebarát – ruländer

sárga muskotály – moscato bianco

sárga muskotály – muscat blanc

sárga muskotály – muscat bélüj

sárga muskotály – muscat de frontignan

sárga muskotály – muscat de lunel

sárga muskotály – muscat lunel

sárga muskotály – muscat sylvaner

sárga muskotály – muscat zlty

sárga muskotály – muskat weisser

sárga muskotály – weiler

sárga muskotály – weisser

tramini – gewürtztraminer

tramini – roter traminer

tramini – savagnin rose

tramini – tramin cervené

tramini – traminer

tramini – traminer rosso

zenit

zweigelt – blauer zweigeltrebe

zweigelt – rotburger

zweigelt – zweigeltrebe

8. Opis povezave

8.1. Vino in peneče vino (1)

1. Opis razmejenega območja

a) Naravni dejavniki

Podnebni pogoji in vremenske razmere na vinorodnem območju so uravnoteženi. Osončenost je 1 950–2 000 ur, pade pa 550–650 mm padavin. Tla so večinoma rjava gozdna tla s podlago iz laporja na nižinskem območju Ászár ter puhlica, apnenec, dolomit in peščenjak na višinskem območju Neszmély. Puhlica omogoča proizvodnjo visokokakovostnih vin. Na podlagi ekoloških pogojev velika večina vinogradov na vinorodnem območju spada v katastrski razred I. Območje z najvišjo vrednostjo je v kraju Dunaszentmiklós (366).

Večina vinogradov leži v zahodnem delu kraja Gerecse. Donava teče na severu, na vzhodu pa leži Mala madžarska ravnica. Donava je ustvarila mikroklimo na severnih pobočjih z zmernim podnebjem. Sonce, ki se zlasti popoldne odbija od površine reke, ugodno vpliva na pridelavo grozdja.

Valoviti griči in zmerno hladno ter vlažno vreme – z nekoliko manj sonca kot je povprečje na Madžarskem –, na katerega ugodno vpliva mikroklima Donave, so dobri za proizvodnjo vin, bogatih z aromami in okusi.

b) Človeški dejavniki

Donava je bila meja Rimskega cesarstva. V 2. stoletju našega štetja je cesar Probus naročil vojakom, ki so bili nameščeni na tem območju, naj posadijo vinsko trto na pobočjih v kraju Gerecse, obrnjenih proti Donavi. Zgodovina vinorodnega območja se je začela v tistem obdobju. Nagrobni kamen, ki so ga našli v vinogradu Szaller na griču Ispita v kraju Esztergom, priča o prisotnosti vinogradništva. Na nagrobnem kamnu so upodobljeni rimski vojak, ženska in deček, ki stoji med njima in v rokah drži čašo. Relief obdaja venec iz vinske trte.

Sodobni pisni viri navajajo, da se je območje okrog krajev Neszmély in Dunaalmás razcvetelo po madžarskem osvajanju in ustanovitvi države, ko je njena prestolnica postalo mesto Esztergom. Leta 1422 je bil kraj Neszmély še vedno mesto. Vinogradi, sadovnjaki in gozdovi, ki so ga obdajali, so pritegnili številne obiskovalce, tudi madžarske kralje. Prvi pravi glasnik vin iz kraja Neszmély je bil kralj Sigismund, ki je vina s tega območja pil tudi, ko je bil dlje časa odsoten.

Vinogradništvo se je ponovno razcvetelo po koncu otomanske zasedbe. V času vladavine Marije Terezije je na območju potekala živahna trgovina z vini. Vina iz kraja Neszmély, ki so bila že takrat vina z najbolj čvrstim značajem takoj za vini iz kraja Somló, so lahko vzdržala prevoz po vodi in so tako postala znana praktično po vsej Evropi. V samostanu Klosterneuburg so imeli lastno vinsko klet in vinograde v kraju Dunaalmás, z vinom iz pokrajine pa so postregli celo papežu.

Ferenc Schams (1780–1839) je napisal prvo obsežno monografijo o madžarskih vinorodnih območjih. V tistem času je veljalo, da vina iz kraja Neszmély popolnoma dozorijo šele po 4–5 letih in da se njihova zlata barva s starostjo zbistri. Leta 1832 je Ferenc Schams zapisal: „Vino iz kraja Neszmély je nedvomno najboljše vino iz okrožja Komárom in najboljše madžarsko belo namizno vino, ki je doma ter v tujini poznano po svojem dobrem, trajnem značaju ter nežno prijetnem okusu.“ V drugi polovici 19. stoletja sta bila osnova vinorodnega območja Neszmély, ki je bilo ustanovljeno leta 1897, vinograd posestva Eszterházy in vinarna v kraju Ászár.

Leta 1905 je grof Ferenc Eszterházy ustanovil kraljevo tovarno penečega vina v vinarni, ki je bila zgrajena leta 1772 na angleškem vrtu v mestu Tata.

Uspešna proizvodnja grozdja in vina se je končala zaradi epidemije trtne uši. Površina, zasajena z vinsko trto, se je zmanjšala za skoraj tretjino, bistveno pa je upadla tudi kakovost, saj so začeli uporabljati peščena zemljišča. Po drugi strani pa se je po epidemiji trtne uši po celotnem vinorodnem območju razširila prvotno francoska sorta olaszrizling, ki je na tem območju dobro uspevala. Prejšnje sorte vinske trte so nadomestile nove: sorti kadarka in rácfekete so nadomestile dobro uveljavljene sorte olaszrizling, mézesfehér in góhér, piros veltelíni, zöldszilváni ter ezerjó. Na vinorodnem območju sta se med drugim pridelovali tudi rdeči sorti vinske trte kékfrankos in oportó.

2. Opis vina

Zaradi zgoraj opisanega naravnega okolja, zgodovinske tradicije in spremembe sort vinske trte v zadnjih 15 letih se lahko na vinorodnem območju Neszmély proizvajajo raznolika vina. Njihova raznolikost temelji na čudoviti značilni kislosti, ki je posledica podnebnih razmer na vinorodnem območju. Ta kislost je osnova za poln in močan okus, ki omogoča daljše staranje in je posledica različnih razmer v tleh. Sodobne vinarske tehnike so ugodne za proizvodnjo živahnih, svežih vin z bogatimi sadnimi aromami ter primarnimi okusi, ki so proizvedena iz grozdja z zgoraj opisanimi značilnostmi.

Vina s tega območja z ZOP „Neszmély“ so bela vina, ki izražajo prepoznavne značilnosti vsake sorte, imajo bogate arome in okuse, so prijetno kisla ter namenjena za pitje v enem do dveh letih.

Vina takega sloga so večinoma pridelana iz sort vinske trte chardonnay, szürkebarát, irsai olivér, cserszegi fűszeres, sauvignon in királyleányka.

Iz tradicionalnih sort, kot so olaszrizling, szürkebarát, ezerjó in rizlingszilváni, so pridelana zelo kakovostna vina v navedenem slogu, vendar na ravninskih območjih vinorodnega območja ta vina niso tako dišeča ter vsebujejo več arom vsake od posameznih sort, poleg tega pa so tudi polnejša.

8.2. Vino in peneče vino (2)

3. Povezava med območjem proizvodnje, človeškimi dejavniki in proizvodom

Vse vrste vin iz kraja Neszmély odlikuje lepo izražena, značilna kiselkasta osnova. Uravnoteženo in zmerno vlažno podnebje spodbuja nastajanje močnih kislin. Vinogradniki na tem območju so poiskali pobočja s pogledom na reko Donavo in predele z dobro sestavo tal, kjer so se poleg značilne kislosti lahko razvili tudi čudoviti okusi in arome.

Proizvajalci iz kraja Neszmély so vedno izkoriščali visoko vsebnost kisline in bogat značaj vin.

— V srednjem veku se je razcvetela živahna trgovina z vini, saj so lahko vina iz kraja Neszmély vzdržala dolga obdobja prevoza po vodi (Donava) in kopnem.

— Ko je bilo povpraševanje javnosti usmerjeno v dolgo staranje, so se vina, kot je Neszmély olaszrizling ali Etei ezerjó tržila po dolgem staranju v lesenih sodih, ko so se razvile posebne arome, povezane s starostjo.

— Na območjih z ugodnim stanjem tal in lokacijo so se pridelovala sladka vina iz poznega, sušenega grozdja, kot je na primer ászári szürkebarát.

— Zaradi značilne kiselkaste osnove je mogoče pridelovati tudi sveže in živahno vino iz kraja Neszmély z intenzivno aromo, ki izraža prepoznavne značilnosti vsake od sort. Danes se v skladu s tržnim povpraševanjem prodajajo predvsem taka vina iz kraja Neszmély.

Eden od vinogradnikov z območja je leta 1997 v Združenem kraljestvu in leta 1999 na Madžarskem osvojil nagrado vinogradnika leta, kar je priznanje za vina iz kraja Neszmély. Vinarne iz kraja Neszmély so leta 2004 in 2009 prejele nagrado vinarne leta.

9. Bistveni dodatni pogoji (pakiranje, označevanje, druge zahteve)

Pravila glede označb (1)

Pravni okvir:

organizacija, odgovorna za upravljanje ZOP/ZGO, če tako določijo države članice

Vrsta dodatnega pogoja:

dodatne določbe o označevanju

Opis pogoja:

a) pri vinih Neszmély II/1, ki imajo na etiketi ime občine, mora najmanj 85 % grozdja izvirati iz vinogradov, ki so v tej občini uvrščeni v razred I ali II, preostalih 15 % predelanega grozdja pa lahko prihaja iz drugih delov razmejenega geografskega območja Neszmély;

b) pri vinih z navedbo imena pobočja mora vse predelano grozdje prihajati s tega pobočja;

c) za etikete ne obstajajo obvezne zahteve, razen tistih iz veljavne zakonodaje in spodnje točke (h);

d) za opis vsake vrste vina se lahko uporabijo naslednji tradicionalni izrazi, drugi omejeni izrazi ali drugi izrazi, ki se nanašajo na postopek priprave:

belo vino: „késői szüretelésű bor“ [vino pozne trgatve], „muzeális bor“ [muzejsko vino], „primőr“ [mlado vino] ali „újbor“ [mlado vino], „virgin vintage“ ali „első szüretelésű bor“ [vino prve trgatve], „hordóban erjesztett bor“ [vino, ki vre v sodu], „hordóban érlelt bor“ [vino, ki se stara v sodu], „barrique bor“ [vino barik], „töppedt szőlőből készült bor“ [vino iz sušenega grozdja], „prémium bor“ [vino premium], „cuvée“ ali „küvé“;

vino rosé: „cuvée“ ali „küvé“;

rdeče vino: „muzeális bor“ [muzejsko vino], „virgin vintage“ ali „első szüretelésű bor“ [vino prve trgatve], „hordóban erjesztett bor“ [vino, ki vre v sodu], „hordóban érlelt bor“ [vino, ki se stara v sodu], „barrique bor“ [vino barik], „prémium bor“ [vino premium], „cuvée“ ali „küvé“.

Pravila glede označb (2)

Pravni okvir:

organizacija, odgovorna za upravljanje ZOP/ZGO, če tako določijo države članice

Vrsta dodatnega pogoja:

dodatne določbe o označevanju

Opis pogoja:

Imena občin, ki se lahko navedejo:

Občine v županiji Komárom-Esztergom:

Ászár, Baj, Bajót, Bana, Bársonyos, Bokod, Császár, Csép, Dunaalmás, Dunaszentmiklós, Esztergom, Ete, Kerékteleki, Kesztölc, Kisbér, Kocs, Lábatlan, Mocsa, Mogyorósbánya, Nagyigmánd, Neszmély, Nyergesújfalu, Süttő, Szomód, Tata, Tát, Tokod, Vérteskethely, Vértesszőlős.

Pod imenom zadevne občine se lahko tržijo le vina, ki so proizvedena izključno iz grozdja, pridelanega znotraj upravnih meja te občine.

Imena pobočij, ki se lahko navedejo:

Dunaszentmiklós: Bokrosi-dűlő.

Neszmély: Előharaszt, Gőte-oldal, Határszél, Korma föle, Madari-hát, Meleges-hegy, Pap-hegy, Páskom, Pörösök, Sós-hegy, Ürge-hegy, Várhegy.

Szomód: Borsos-diós, Kalács-hegy.

Tata: Grébics-hegy, Látó-hegy, Látó-hegy föle.

Povezava na specifikacijo proizvoda

https://boraszat.kormany.hu/neszmely

(1) UL L 9, 11.1.2019, str. 2.